WOON: Kuns en kleur
JY LEES NOU WOON: Kuns en kleur
Elsbeth Eksteen en Hartmut Martin het hierdie ou spoorweghuis onder hande geneem en dit 'n kleurvolle warm woning omskep. Hul hande staan vir niks verkeerd nie - hulle het al die restourasie werk self gedoen.
Die sitkamerbanke en tafeltjies het Hartmut gemaak en Elsbeth het die kussings en oortreksels is haar handewerk. Meeste van die material is van Design Team (besoek hul webwerf hier) Die baksteenmuur het 'n leksel verf gekry en die vloer is effens wit gekleurwas.
Die hele lengte van die leefvertrek is 'n werktafel vir Elsbeth. Sy skilder pragtig en is mal oor hekel en naaldwerk. Sien meer van haar werk by elsbeth-eksteen.blogspot.com.
Kolle en kleur
Elsbeth dink niks daarvan om self die verfkwas te gryp nie. Sy het die klavier met wit verf bygedam en met swart kolle versier. Kyk hoe mooi is die geel voordeur. En die klavierstoeltjie se oortreksel het sy natuurlik self gedoen.
Die interessante dagbed staan naby Elsbeth se werktafel. Hier ontspan sy (of haar honde) lekker. Die oortreksel en kussings is ook Design Team-material.